***Vyhodnotenie činnosti***

***Základnej umeleckej školy Ferenca Liszta - Liszt Ferenc Művészeti Alapiskola v Štúrove***

***za školský rok 2018/2019***

**Obsah:**

**1/ Úvod - všeobecná časť**

**2/ Vyhodnotenie práce hudobného odboru**

**3/ Vyhodnotenie práce výtvarného odboru**

**4/ Vyhodnotenie práce liter.-dramat.odboru**

**5/ Vyhodnotenie práce tanečného odboru**

**1/Úvod –všeobecná časť:**

V školskom roku 2018/2019 pôsobilo na škole 26 pedagógov,

z toho 12 so zníženým úväzkom a 5 prevádzkoví pracovníci.

Školu navštevovalo 460 žiakov, z toho na:

Hudobnom odbore: 202

Výtvarnom odbore: 198

Tanečnom odbore: 39

Liter.dramat.odbore: 21

Vyučujúci uplatňovali platné učebné osnovy a plány pre ZUŠ.

Časovo tematické plány boli taktiež vypracované v súlade s platnými predpismi. Vyučovanie prebiehalo vo všetkých odboroch. Vedúci jednotlivých odborov na začiatku školského roka vypracovali návrhy do plánu práce školy, ktoré boli odsúhlasené a prijaté na pedag. rade. Je nutné spomenúť pôsobenie predmetových komisií jednotlivých oddelení, ktoré pracujú pod vedením nasledovných pedagógov:

**Hudobný odbor**: Zuzana Gyarmatiová Dis.art .

Klávesové a keyboardové oddelenie: Mgr.art. Roland Cucor

Sláčikové a strunové oddelenie: Miloš Zsibrita DiS.art.

Dychové a spevácke oddelenie: Bc. Gabriela Viziová

Hudobná náuka a bicie nástroje: Mgr. Ivett Molnárová

**Výtvarný odbor**: Mgr. Anna Kaplánová

**Tanečný odbor**: Enikő Tóthová

**Liter.-dramatický**: Mgr.art. Štefan Lengyel

Koordináciu medzi riaditeľstvom a vedúcimi predmet. komisií zabezpečujú vedúci jednotlivých odborov:

**Hud.odbor**: Zuzana Gyarmatiová DiS.art

**Výtv.odbor**: Mgr. Anna Kaplánová

**Tanečný odbor**: Enikő Tóthová

**LDO:** Mgr.art. Štefan Lengyel

**Hudobný odbor**

Hudobný odbor pracoval na základe plánu práce školy na školský rok 2018/2019.

Počas predchádzajúcich letných prázdnin mnohí žiaci aj učitelia predviedli svoje hudobné umenie pre širokú verejnosť. Dňa 7. 7.2018 spestrilo akordeónové duo /Nóra Morvai, Antónia Stellár tr. Mgr. A.B. DiS.art / program Obecných dní v Obide.V auguste 25. -ho organizovali Obecné dni v Chľabe, na ktorých pedagógovia našej školy Mgr.S.Bartman DiS.art. a Mgr. E.Cucorová ,duo Amarillis obohatili kultúrny program svojou hrou.

Zahájenie školského roka sa slávnostne udialo dňa 3.sept.2018 za prítomnosti primátora mesta Ing.E.Szabóa taktiež viceprimátorky Mgr.K. Slabákovej. O hudobnú zložku sa postarali F. Ondró -zobc. fl./ *Mgr.S.B. DiS.art / tiež* A. Lenkey -keyboard / *Mgr.E.C. /*

*Pedagógovia* školy -duo Amarillis / Mgr. S.B. DiS.art, Mgr. E.C./ účinkovali v Mestskom múzeu dňa 6.sept.2018 pri príležitosti otvorenia výstavy, zameranej na históriu železnice Pohronského Ruskova.

Spevácky zbor učiteliek Katedra pod vedením Mgr. E. Cucorovej účinkoval s klavírnym doprovodom Mgr.art. R. Cucora dňa 9. sept.2018 na pešej zóne mesta z príležitosti 100. výročia založenia Československa za spoluúčasti nášho bývalého žiaka, operného speváka z Bratislavy Romana Krška .

Na slávnostnom otvorení výstavy v Galérii Júliusa Barthu dňa 12. sept. 2018 vystupovalo akordeónové duo – N. Morvai, A. Stellár /Mgr.A.B. DiS.art /.

V septembri sme privítali aj nových žiakov prípravného štúdia.

Pedagógovia našej školy pripravili malý hudobný darček občanom mesta Štúrovo z príležitosti medzinárodného dňa hudby dňa 1. okt. 2018 na niekoľkých miestach mesta. Okoloidúci si mohli vypočuť pestrú paletu hudobných nástrojov a štýlov v podaní pedagógov – Mgr. M. Moncz, M. Zsibrita DiS.art, Mgr. K. Nemes, Mgr. A. Baranovics DiS.art, Mgr. E. Cucorová, Bc. G. Viziová, Mgr. S. Bartman DiS.art, Mgr. K. Szabóová.

V duchu hudobnej rozmanitosti sa konali už tradičné Hudobné dni v dňoch 5., 6. okt. 2018, ktoré svojou účasťou poctili aj primátor mesta Ing. E. Szabó a viceprimátorka Mgr. K. Slabáková. Na otváracom koncerte sme si mohli vypočuť speváčku Eszter Takács, ktorá sa predstavila svojou vlastnou tvorbou. V sobotu na Galakoncerte sa predstavilo Tandem dou v zložení Roman Pechman – akordeón a Thomas Unterrainer – klarinet. Netradičné duo nám interpretovalo diela od Schuberta, Mahlera, Bartóka, Piazolu, atď.

V hoteli Termál dňa 16.okt. 2018 obohatili svojou hrou na nástroji- žiačka F. Ondró so svojou p. uč. Mgr. S. Bartman DiS.art a tiež naše šikovné akordeonistky A. Stellár a p.uč. Mgr. A. Baranovics DiS.art - program pre členov Spolku telesne postihnutých.

Október je mesiacom úcty k starším , a práve im bol venovaný náš školský koncert dňa 25. okt. 2018.

Začiatok mesiaca november venovali p. uč. D. Járková a Mgr. I. Molnár príprave svojho triedneho koncertu , ktorý sa uskutočnil dňa 7. nov. 2018.

V mesiaci november zasadali predmetové komisie, aby vyhodnotili svoju prácu za uplynulé obdobie.

Dňa 9.nov. 2018 sa vykonali postupové skúšky pre novoprijatých žiakov priamo do prvého ročníka z prípravného štúdia a taktiež kontrahujúce skúšky.

V ten istý deň p.uč. Mgr. S. Bartman DiS.art sa zúčastnila seminára austrálskej flautistky s názvom Flauto traverso na cirkevnom konzervatóriu v Bratislave, na ktorom účinkovala aj bývalá žiačka našej školy G. Gábrišová.

P. uč. Bc. G. Viziová sa rozhodla uskutočniť pracovnú triednu prehrávku , ktorú realizovala dňa 13. nov. 2018.

Dňa 15. nov. 2018 organizovala triedny koncert pre rodičov p. uč. Mgr. A. Baranovics DiS.art.

Dňa 10. novembra sa p.uč. Mgr. S. Bartman DiS.art zúčastnila so svojou žiačkou Natáliou Szajka Metodického dňa na Cirkevnom konzervatóriu v Bratislave.

Pedagógovia spolu so svojimi žiakmi sa usilovne pripravujú na tradičný vianočný koncert v MsKS a chystajú sa na svoje triedne koncerty v mesiacoch november a december.

Hudobný odbor pracoval aj v tomto štvrťroku na základe plánu práce školy.

Žiaci školy pod vedením svojich učiteľov v druhej polovici novembra sa pripravovali na vianočný koncert.

Triedny koncert organizoval dňa 22. nov. 2018 p. uč. Mgr. art. R. Cucor, dňa 23. nov. 2018 realizovala p. uč. Z. Gyarmatiová DiS.art.

Dňa 23. a 24. nov. 2018 vystúpila p. uč. Mgr. K. Szabó v Slovenskej Filharmónii s orchestrom konzervatória v Bratislave.

Školský koncert, venovaný tento raz rôznym tancom národov , sa uskutočnil dňa 30. nov. 2018 , ktorý sa tešil veľkej obľube obecenstva. V rámci koncertu svoju choreografiu predviedli aj žiačky tanečného odboru, čím sa ešte viac prehĺbila vzájomná spolupráca medzi odbormi školy.

Akordeónové duo – A. Stellár, N. Morvai – z triedy p. uč. Mgr. A. Baranovics DiS.art prispeli svojou hrou k slávnostnejšej atmosfére otvorenia výstavy v Galérii Júliusa Barthu dňa 1. dec. 2018.

Žiaci p.uč. Mgr. K. Szabó vystúpili na vianočnom koncerte v Obide – Karácsonyi kavalkád dňa 2.dec. 2018, taktiež v ten deň p.uč. Mgr. K. Szabó a Mgr. S. Bartman DiS.art reprezentovali našu školu na adventnom koncerte v Belej.

Triedny koncert dňa 3.dec. 2018 organizoval pre svoju triedu p.uč. Mgr. J. Pásztor DiS.art.

V Bratislave 5.dec. 2018 na súťaži Dni Miloša Ruppeldta nás úspešne reprezentovali žiačky S. Chalmovská z tr. p.uč. Mgr. K. Nemes, J. Baltová z tr. Mgr. S. Dekickej klavírnym doprovodom p. uč. Mgr. E. Cucorovej. V tento deň mali spoločný triedny koncert p.uč. Bc. G. Viziová a Mgr. I. Molnárová , kde účinkovali aj členovia dychového súboru z tr. p. uč. Mgr.. S. Bartman DiS.art.

Spoločnú triednu prehrávku mali aj žiaci p. uč. Mgr. K. Nemes a Mgr. S. Dekická dňa 7. dec. 2018.

Dňa 9. dec. 2018 účinkoval ženský spevácky zbor učiteliek školy KATEDRA pod vedením Mgr. E. Cucorovej na podujatí Zapálenia druhej adventnej sviečky na pešej zóne mesta a následne v rímsko-katolíckom kostole sv. Imricha na Adventnom koncerte. Hosťom koncertu bola bývalá žiačka školy O. Janszó -spev. Klavírnu spoluprácu celého podujatia zabezpečil p. uč. Mgr.art. R. Cucor.

Generálna skúška vianočného koncertu prebehla dňa 11.dec. 2018 v Mestskom kultúrnom stredisku.

Na detašovanom pracovisku v Bátorových Kosihách dňa 12.dec.2018 mala pracovnú triednu prehrávku s posedením p.uč. Mgr.E.Cucorová, Mgr.S.Dekická, M.Zsibrita DiS.art.

Dňa 13.dec.2018 sa stretli na spoločnom triednom koncerte žiaci z tried p.uč. Mgr. S.Bartman DiS.art, Mgr. E. Cucorovej Mgr. K. Szabovej. Program triedneho koncertu obohatilo aj vystúpenie dychového súboru školy so spoluúčinkovaním žiakov z tr. Bc. G. Viziovej. P.uč. Mgr. S. Bartman DiS.art účinkovala v programe pre dôchodcov v Chľabe.

Dňa 15.dec.2018 v Mestskom kultúrnom stredisku si mohli návštevníci tradičného vianočného koncertu školy vychutnať prevažne komorné ,ale aj sólové skladby interpretáciou našich žiakov v spoluúčinkovaní svojich triednych učiteľov. Obecenstvo bolo obdarúvané prekrásnymi melódiami a peknými obrazmi žiakov výtvarného odboru v rámci malej výstavy.

P.uč. Mgr. E. Cucorová mala triedny koncert dňa 17.dec. 2018 na detašovanom pracovisku v Salke a dňa 18.dec.2018 v Bátorových Kosihách spolu s p. uč. M.Zsibritom DiS.art a Mgr. S.Dekickou.

Dňa 10. dec. 2018 uskutočnili spoločný triedny koncert p.uč.Mgr. M.Moncz, Kosztin László, Miloš Zsibrita DiS.art.

Triedny koncert pre svoju triedu organizovala aj p.uč. F.Kiss DiS.art. dňa 12.dec.2018.

P.uč. Mgr. K. Szabó vystúpila na vianočnom koncerte v Obide dňa 16.dec.2018.

V Štúrove na pešej zóne dňa 16.dec.2018 sa uskutočnili vianočné trhy , na ktorých kultúrnym programom potešili účastníkov žiaci a vyučujúci speváckeho oddelenia z tr. p.uč. Mgr. K.Nemes, Mgr. S. Dekickej.

V mestskej Galérii Júliusa Barthu dňa 22.dec.2018 sa uskutočnil Adventný koncert našich bývalých žiakov Á. Pásztora -gitara, a O.Janszó – spev, pri klavíri doprevádzala p. uč. D. Járková DiS.art.

Mesiac január v novom roku pracovne sa začal otvorením výstavy v mestskej Galérii J. Barthu dňa 9. 1.2019, na ktorom vystúpila žiačka N.Szajka – prieč. flauta z tr. p.uč. Mgr. S.Bartman DiS.art s klavírnym doprovodom p.uč. D. Járkovej DiS.art.

Dňa 11.1.2019 žiačka B. Janicsek – gitara z tr. p.uč. Mgr. J.Pásztora DiS.art spestrila program otvorenia výstavy v mestskom Múzeu.

Súťaž hudobnej náuky v tomto školskom roku sa upriamila na výročie skladateľa C. Debussyho , ktorá sa konala dňa 16.1. 2019.

Kontrahujúce skúšky sa konali dňa 18.1.2019.

Na veľkom plese malých princov a princezien organizovaným mestom dňa 27.1.2019 vystúpi žiačka S. Chalmovská -spev, z tr. p.uč. Mgr.K.Nemes.

Polročná hodnotiaca konferencia sa realizuje dňa 25.1.2019.

Triedni učitelia sa pripravujú na školský koncert dňa 30.1. 2019.

Žiaci PŠ sú zadelení na hlavný nástroj od 2. polroka 2018/2019.

Hudobný odbor pracoval aj v tomto štvrťroku v súlade s plánom práce školy.

Začiatkom druhého polroka dňa 8. februára 2019 sa konal triedny koncert p uč. Mgr. art. R. Cucora.

V ten deň 8. februára na slávnostnom otvorení výstavy v mestskej Galérii J. Barthu účinkovala žiačka R.Velenová / *tr. p.uč. Z.Gy. DiS.art/.*

V mestskom Múzeu dňa 15.februára 2019 svojim spevom spestrila program pri slávnostnom otvorení výstavy Mgr. K. Nemes s klavírnym doprovodom Mgr. E. Cucorovej.

Spoločný triedny koncert organizovali v koncertnej sále školy p.uč. D. Járková DiS.art, a V. Szencziová DiS.art dňa 21. februára 2019.

Koncertná sála sa naplnila aj dňa 22. februára 2019, keď sa uskutočnil triedny koncert pre žiakov triedy p. uč. Z.Gyarmatiovej DiS.art.

Počas jarných prázdnin v dňoch 26.,27.,februára a takisto 5., 6.marca 2019 Mgr. K.Nemes sa zúčastnila akreditovaného vzdelávania Operaakadémia Plusz , určené pedagógom hudby, v Budapešti – Erkel színház.

Dňa 7. marca 2019 mladí akordeonisti školy preukázali svoje hudobné umenie prítomným rodičom a hosťom v rámci triedneho koncertu p.uč. Mgr. A. Baranovics DiS.art.

Následne dňa 8. marca 2019 účinkovalo akordeónové duo v zložení Á.Balla, M. Németh / *tr. Mgr. A.B. DiS.art / na* otvorenívýstavy Kruhu výtvarníkov v mestskej Galérii J. Barthu.

Miestna organizácia Csemadoku tradične každým rokom organizuje veľkolepý, slávnostný program dňa 14. marca k výročiu revolúcie roku1848. Tohto roku 14. marca 2019 slávnostný program obohatila svojim vystúpením naša škola. V programe, ktorý mal veľký úspech, účinkovali žiaci a pedagógovia spolu s komorným speváckym zborom učiteliek Katedra pod vedením Mgr. E. Cucorovej s klavírnym doprovodom Mgr. art.R. Cucora.

V Nyergesújfalu / Maďarsko / na podujatí „ Szomszédoló hangverseny“ dňa 18. marca 2019 účinkovali pedagógovia Mgr. S.Bartman DiS.art, Mgr.A.Baranovics DiS.art, Flóra Kiss DiS.art, Mgr.K.Nemes, Mgr. E.Cucorová.

Dňa 20. marca 2019 sa konal v Bratislave v Pálffyho paláci Družobný koncert s názvom „Umenie nás spojilo“ na ktorom nás reprezentovali žiaci z tr. Mgr. A.Baranovics DiS.art, Mgr.S.Bartrman DiS.art, Bc. G.Viziovej, D. Járkovej DiS.art.

V ten deň žiačka B. Janicsek /tr. Mgr,J.P.DiS.art / spestrila program otvorenia výstavy stredovekej kultúry v Mestskom múzeu.

V priebehu mesiaca marec boli stanovené hlavné tematické okruhy na záverečnú absolventskú skúšku z HN.

V koncertnej sále školy koncertoval dňa 22.marca 2019 bývalý žiak našej školy Roland Bogdányi, ktorý sa chystá na medzikonzervatoriálnu súťaž v Maďarsku.

Žiaľ, sme museli konštatovať minimálnu účasť obecenstva, ktorí tak prišli o prekrásne umelecké zážitky. Strunové oddelenie bude pracovať na tom, aby v budúcnosti sa predišlo takým situáciám.

Dňa 23. marca 2019 v Mestskom kultúrnom stredisku komorný spevácky zbor učiteliek Katedra pod vedením Mgr. E. Cucorovej vystúpil na slávnostnom programe venovanom pamiatke Jánosa Esterházyho.

Školský koncert venovaný Dňu učiteľov sa uskutočnil 28.marca 2019.

Mestská oslava Dňa učiteľov sa konala v MsKS dňa 29. marca 2019, na ktorej bola ocenená z našej školy p.uč. V. Szencziová DiS.art. Gratulujeme !

Úspešné podujatie školy- tradičný koncert učiteľov – sa uskutočnilo 5. apríla 2019 v naplnenej koncertnej sále školy, na ktorom odzneli sólové vystúpenia a komorné zoskupenia. Koncert už tradične mal veľký úspech u obecenstva.

Klavírne oddelenie pripravuje školskú súťaž „Miniature musicali“ dňa 29.apríla 2019. Gitarová súťaž je naplánovaná na 2.mája 2019.

Triedny koncert organizovala pre svoju triedu p.uč. S. Bartman DiS.art dňa 11.apríla 2019.

P.uč. Flóra Kiss DiS.art mala koncert dňa 12. apríla v rámci prípravy na Bakalársky výkon v koncertnej sále školy.

Dňa 16. apríla 2019 p.uč. Mgr. K.Nemes sa zúčastnila konferencie pedagógov spevu a lekárov - „A hang világnapja“ v Budapešti.

Kontrahujúce skúšky sa konali dňa 12. apríla 2019.

Hudobný odbor pracoval aj v poslednom štvrťroku školského roku 2018/2019 na základe plánu práce školy.

V období mesiaca apríl sa uskutočnili triedne koncerty. Dňa 24. apríla pre žiakov triedy Mgr. art. R. Cucora, dňa 25. apríla v triede p.uč. Mgr. J. Pásztora DiS.art, dňa 26.apríla sa rozhodli o organizovanie spoločného triedneho koncertu p.uč. D. Járková DiS.art, Z.Gyarmatiová DiS.art a Mgr. Klaudia Szabóová .

V mesiaci apríl sa realizovala hĺbková príprava žiakov záverečného ročníka HN na absolventské skúšky z teoretických vedomostí.

Klavírne oddelenie školy každoročne organizuje školské kolo klavírnej súťaže „Miniature musicali“. V tomto roku sa súťaž konala dňa 29. apríla 2019, ktorej sa zúčastnil skoro celý počet klavírneho oddelenia. Žiaci boli umiestnení v zlatom, striebornom, bronzovom pásme a obdržali aj malé vecné dary.

19. a 30. apríla organizovala naša družobná škola ZUŠ E. Suchoňa v Bratislave Stretnutie harfistov na pôde školy v Bratislave, na ktorom sa zúčastnili i naši žiaci harfisti spoločne so svojou p. uč. Mgr. K. Szabóovou.

V Nyergesújfalu / Maďarská republika / organizovali súťaž barokovej hudby, na ktorej našu školu reprezentovali dvaja mladí klaviristi Máté Szajkó / tr. p. uč. Mgr.art. R.C./ ,ktorý bol zaradený do zlatého pásma a získal tiež cenu poroty za vynikajúci prejav, a Regina Velenová /tr. Z.Gy. DiS.art / , ktorá získala umiestnenie v striebornom pásme.

Dňa 1. mája 2019 na podujatí „Majáles“ účinkovali žiaci z tr. p. uč. Mgr. K.Nemes, Mgr. S. Bartman DiS.art, Bc. G. Viziovej, Mgr. E. Cucorovej, Z.Gyarmatiovej DiS.art.

Na pôde našej školy sa dňa 2.mája 2019 konal VII. ročník tradičnej gitarovej súťaže „Hommage To Luigi Legnani“ . Z našej školy úspešne súťažili žiaci András Madocsai /tr. p.uč. Mgr. J.P.DiS.art /, ktorý získal v prvej kategórii bronzové pásmo, Kristóf Kovács /tr. p.uč. Mgr. J.P. DiS.art /, ktorý v tretej kategórii obdržal pekné 2. miesto.

Dňa 6.mája 2019 nás žiaci dychového oddelenia z tried p.uč. Mgr.S.Bartman reprezentovali na susedskom koncerte spriatelených škôl v Pomázi / *Maďarská republika /.*

Školský koncert sa uskutočnil dňa 7.mája 2019.

Naši absolventi aj s ostatnými žiakmi školy mali možnosť dňa 8.mája 2019 odniesť mnoho kultúrnych zážitkov z výletu do Budapešti, kde sa zúčastnili aj hudobného predstavenia spevohry „Háry János“.

Vyhodnotenie výtvarnej súťaže „Zlatá rybka“ bolo dňa 10. mája 2019, kde hudobnou zložkou prispeli žiaci Sybila Punzarovova / *tr. Mgr. K.N. /*, Merész Rebeka, Eszes Réka, Ondró Fanni / *tr. Mgr.S.B.DiS.art /.*

V tento deň mali spoločný triedny koncert p.uč. Mgr.K.Nemes, Mgr. S.Dekická,Mgr. E. Cucorová.

Tradičný Levický hudobný festival sa konal dňa 15. mája 2019, na ktorom okrem účasti súťaže našich talentovaných žiakov do poroty bol pozvaný náš pedagóg Mgr. art. Roland Cucor. Tento rok žiakom sa podarilo získať samé strieborné pásma : Sulczi Réka – sólo spev / *tr. Mgr. K.N./*, Ondró Fanni, Szajka Natália, Drubits Natali -prieč. fl. /tr. Mgr. S. B.DiS.art /, Nemes Mátyás, Csóka Patrik, Kelecsényi Dalma, Vivien Uzsáková - komorná hra / tr. Bc. G.V. Z.Gy.DiS.art /.

V Matici slovenskej krásnym programom oslávili Deň matiek dňa 15. mája 2019. Svojou peknou hrou na nástroji prispeli žiaci z tried p.uč. Mgr.S.Bartman DiS.art, Mgr. K. Nemes, M.Zsibritu DiS.art, Mgr. A. Baranovics DiS.art, Bc. F. Kiss DiS.art.

Na slávnosti z príležitosti Dňa Matiek v Salke vystupovali žiaci z triedy p. uč. Mgr. E. Cucorovej, Mgr. S. Bartman DiS.art, Mgr. S. Dekickej.

Dňa 16. a 17. mája 2019 p.uč. Mgr. A.Baranovics DiS.art /akordeón/ sa zúčastnila ako pozorovateľka na súťaži Akordeón fest v Nových Zámkoch.

Mladý klavirista Máté Szajkó /tr. p.uč. Mgr.art.R.Cucor/ dňa 17. mája 2019 získal umiestnenie v zlatom pásme na Klavírnej súťažnej prehliadke v Sládkovičove.

Žiak Roderik Dékány /tr. p.uč. Mgr.art. R. C./ účinkoval na otvorení výstavy „Štúrovská paleta“ dňa 21. mája 2019.

Na otvorení výstavy v mestskom Múzeu dňa 17. mája 2019 svojou gitarovou hrou prispela k obohateniu programu žiačka Boglárka Janicsek / tr. p.uč. Mgr. J. Pásztor DiS.art /.

Dňa 30.mája 2019 svojou klavírnou hrou Máté Szajkó /tr. p.uč. Mgr.art R.C./ spestril program slávnostného otvorenia výstavy absolventov výtvarného oddelenia v mestskej Galérii J. Barthu.

Absolventský koncert hudobného odboru sa uskutočnil dňa 31.mája 2019.

Začiatok júna opäť prebiehal v duchu triednych prehrávok. Dňa 3. júna 2019 sa rozhodli pre spoločný triedny koncert p.uč. M. Zsibrita DiS.art, Mgr. M. Moncz a L. Kosztin.

Takisto 3.júna 2019 organizovala triedny koncert v Salke p. uč. Mgr. E. Cucorová, Mgr. S. Bartman DiS.art a Mgr. S. Dekická.

Zo sláčikového a strunového oddelenia p.uč. Bc. F. Kiss DiS.art pripravila triedny koncert pre svojich žiakov dňa 10. júna 2019.

Triedny koncert realizovala dňa 11. júna 2019 p. uč. Mgr. A. Baranovics DiS.art.

V ten deň 11. júna 2019 vykonali absolventské skúšky žiaci hudobného odboru zo svojej nástrojovej hry.

Žiaci 3.roč. 2.časti I. stupňa a 4. roč. II. stup. ZŠ absolvovali záverečné skúšky z teoretických vedomostí hudobnej náuky dňa 7.júna 2019.

Koncert dychového súboru žiakov z tried p. uč. Mgr. S. Bartman DiS.art, Bc. G. Viziovej spojený s vystúpením ďalších komorných zoskupení sa po prvýkrát uskutočnil dňa 6. júna 2019 so spoluúčinkovaním žiakov tr. p.uč. D. Járkovej DiS.art.

Dňa 8. júna 2019 sa konala v Bratislave súťaž „Hľadá sa musicalová hviezda“,kde nás úspešne reprezentovala žiačka S. Chalmovská –spev /tr. p.uč. Mgr. K.N./

Učitelia vykonávali v mesiaci jún prieskum talentov v materských a základných školách.

Výchovné koncerty pre žiakov slovenskej školy a základnej školy s vyučovacím jazykom maďarským pripravili naši žiaci s pedagógmi dňa 12. júna 2019 v Mestskom kultúrnom stredisku.

Prijímacie pohovory sa uskutočnili v dňoch 24. mája 2019 a 14. júna 2019 .

Dňa 14. júna 2019 bolo vyhodnotenie výtvarnej súťaže MŠ a ZŠ , ktoré bolo spojené s prehliadkou rôznych hudobných nástrojov učiteľmi našej školy.

Spevácky zbor Katedra pri ZUŠ F. Liszta pod vedením Mgr. E. Cucorovej za doprovodu p. uč. Mgr. art. R. Cucora vystúpil dňa 15. júna 2019 vo Svodíne pri príležitosti IV. ročníka Dňa otvorených kostolov.

Dňa 18. júna 2019 mali triedny koncert v Bátorových Kosihách p. uč. Mgr. S. Dekická, Mgr. E. Cucorová, M. Zsibrita DiS.art.

Žiaci p. uč. Z. Gyarmatiovej DiS.art dňa 19. júna 2019 si zamuzicírovali na triednom koncerte.

V mestskom Múzeu dňa 20. júna 2019 na otvorení výstavy účinkovali p.uč. Mgr.S.Bartman DiS.art s klavírnym doprovodom p.uč. D. Járkovej DiS.art.

Záverečný koncert 4.roč.1.časti I. stupňa sa uskutočnil dňa 20. júna 2019.

Žiaci prípravného štúdia so svojou hrou na nástroji sa prezentovali dňa 21. júna 2019.

Na podujatí „Hurá prázdniny“ na pešej zóne mesta dňa 26. júna 2019 vystupujú žiaci tr. p. uč. K. Nemes, Bc. G. Viziovej, Mgr. S. Bartman DiS.art, Mgr. A. Baranovics DiS.art, Mgr. E. Cucorovej, V. Szencziovej DiS.art.

V priebehu mesiaca jún prebiehali na jednotlivých oddeleniach postupové skúšky z hlavného predmetu, kontrahujúce skúšky a skúšky rozšíreného vyučovania.

Slávnostné ukončenie školského roka 2018/2019 bolo dňa 28.júna 2019.

Dňa 29. júna 2019 pedagógovia školy spolupracovali na koncerte bývalého žiaka – operného speváka R. Krška na projekte uvádzania „Štúrovskej hymny“ na pontóne na rieke Dunaj vrámci programu Dni Dunaja org. mestom Štúrovo.

Dňa 29.júna 2019 vystúpili na kultúrnom programe v obci Kamenný most vrámci Dní obce žiaci R. Velenová, V. Uzsáková, L. Brucková, B. Karpátiová a B. Süli.

V ten istý deň na oslavách Dní obce Obid takisto vrámci kultúrneho programu vystúpili žiačky N. Morvai a A. Stellár svojou akordeónovou hrou.

**Výtvarný odbor**

VO pracoval podľa Plánu práce školy. Na slávnostnom otvorení šk. roku bola inštalovaná výstava prác žiakov letného výtvarného tábora. Žiaci sa tento rok zaoberali technikou maľby na sklo, práci s kožou a pracovali aj na hrnčiarskom kruhu. Tábor bol trojdňový. Deťom sa tábor páčil. Posledný deň patril spoločnému výletu do Budapešti.

Pri príležitosti Hudobných dní, ktoré sa konali 5. a 6. októbra, pedagógovia VO pripravili minivýstavu prác žiakov na tému jeseň a výstavu o významných hudobných skladateľoch. Výstava bola inštalovaná v  koncertnej sále ZUŠ.

Žiaci VO sa zapojili do nasledovných súťaží:

Žiaci z triedy p. u. Szekrényessy sa zapojili do výtvarnej súťaže pod názvom Brána, ktorú organizovala samospráva mesta Ostrihom a Stavebná komora Ostrihomsko-komárňanskej župy. Pamätný list za účasť získali žiaci: Csemez Diana, Nitrai Dávid a Silling Emese.

Najmenší žiaci VO sa pripravujú na medzinárodnú súťaž Žitnoostrovské pastelky. Väčší žiaci pripravili vianočné pozdravy, z ktorých sa vyberú tie najkrajšie a v tlačenej forme budú zaslané rôznym inštitúciám.

Kontrahujúce skúšky boli vykonané 7. 11. 2018. Talentové skúšky úspešne zložili žiaci Jázmin Lengyel, Liliana Bidelnicová, Andrej Faragó, Gergő Jakubík – z triedy p. u. Faragó, Monostori Edina – z triedy p. u. Szekrényessy.

Spolupráca s riaditeľstvami ZŠ na  detašovaných pracoviskách v Bátorových Kosihách a v Salke, kde vyučuje p. u. Szekrényesy T., pokračuje.

VO pracoval podľa plánu práce školy. V novembri pedagógovia a žiaci pripravili vianočnú výzdobu a vyzdobili spoločný adventný veniec nášho mesta.

  V decembri pedagógovia VO vyzdobili obe budovy vianočnou dekoráciou.  Žiaci VO vyhotovili vianočné pozdravy, ktoré boli vytlačené a odoslané rôznym inštitúciám.  15. decembra sa konal Vianočný koncert, kde boli inštalované práce žiakov VO. Bolo vystavených okolo 150 prác žiakov z tried všetkých učiteľov VO. Súčasťou výstavy boli aj keramické práce. Výstavu pripravili všetci pedagógovia VO (p. riad. Mgr. Baranovics, p. u. Mgr. Faragó, Mgr. Szekrényssy, Mgr. Kaplánová).

  Na detašovaných pracoviskách v Bátorových Kosihách a v Salke boli inštalované Vianočné výstavy, ktoré pripravila p. u. Mgr. Szekrényessy.

Žiaci VO sa zapojili do rôznych súťaží, kde získali rôzne ocenenia:

– Na regionálnej výtvarnej súťaži s názvom "Prečo mám rád Ostrihom a jeho okolie" získali žiaci z triedy Mgr. A. Kaplánovej Drubits László a Vank Patrik 1. miesto a knižnú odmenu Menyhárt Diana, Ravendra Nathan Pillai, Varga Maxim, Vargová Lara, Kiara Joi Simon a Drubits Natália. Knihou boli ocenené aj Pócs Petra a Sabina Šindárová z triedy p. riaditeľa Mgr. R. Baranovicsa. Súťaž organizovali Laskai Osvát Antikvárium a Esztergomi Körösy László Középiskolai Kollégium.

17 . 1. 2019 uskutočnili kontrahujúce skúšky – žiaci úspešne vykonali talentové skúšky z triedy p. u. Mgr. Faragó: Lengyel Jázmin, Bidelnicová Liliana, Faragó Andrej, Gergő Jakubík; z triedy p. u. Mgr. Szekrényessy: Edina Monostory.

VO pracoval podľa plánu práce školy. Pedagógovia VO vyzdobili obidve budovy začiatkom marca jarnou dekoráciou.

Pán riaditeľ Mgr. R. Baranovics, Mgr. Kaplánová Mgr. Z. Faragó a Mgr. Szekrényessy T. vystavovali v MG Júliusa Bartu svoje práce v rámci štúrovského Spolku regionálnych výtvarníkov pri príležitosti Kultúrnych dní Balassi Bálinta, ktoré organizoval Csemadok. Výstavu otvoril 8. 3. 2019 vedúci spolku Mgr. R. Baranovics.

Pedagógovia VO pripravili 5.4. minivýstavu svojich prác pri príležitosti Dňa učiteľov (Z. Faragó, Szekrényessy T., Baranovics R., Kaplánová A.).

 MsKS v Štúrove zorganizovalo aj tento rok veľkonočné trhy, kde naši žiaci vystavovali svoje práce ako maľby a grafiku.

Žiaci VO sa zapojili do nasledovných výtvarných súťaží:

* do celoslovenskej súťaže Vesmír očami detí –  nasledovní žiaci získali na okresnom kole ocenenia a postúpili do celoslovenského kola: z triedy p. u. Kaplánovej- Kristína Lacušková, Karin Naniášová z triedy p. u. Faragó, žiačka Ela Struhárová a z triedy p. r. Baranovics žiačky Barbora Šnirerová a Michaela Zgurišová
* naši žiaci sa zapojili do výtvarnej súťaže Plagát mesta organizovanej pri príležitosti Dňa Zeme. Slávnostné vyhodnotenie sa uskutoční 26. 4. 2019 na Pešej zóne v Štúrove. Ocenenie získali nasledovní žiaci: z triedy p. r. Baranoviča Barbora Šnírerová a z triedy p. u. Kaplánovej Palkovič Petra.
* Žiaci VO sa zapojili do 7. ročníka výtvarnej súťaže pri príležitosti 100 výročia francúzskeho predstaviteľa impresionizmu Pierre August Renoira. Práce niektorých našich žiakov boli vystavené medzi najlepšími v Zichiho paláci v Bratislave:z triedy p.u. Faragó: Adam Kurali, Lenka Barochová; z triedy p.u. Kaplánovej: Nela Oláhová, Martin Bebjak, Kata Šára Csizmadia
* Filozofická fakulta Univerzity Petra Pázmáňa vyhlásila výtvarnú súťaž pod názvom Vymysli znovu sovu a naši žiaci sa zapojili do uvedenej súťaže – menovite Gál Olivér a Gál Zsongor reprezentovali našu školu z triedy p. u. Szekrényesy

Prijatí žiaci na stredné umelecké školy:

* Súkromná stredná odborná škola s vyučovacím jazykom maďarským Kolárovo – Szalai Barbara na odbor Grafický dizajn z triedy p. u. Kaplánovej

Kontrahujúce skúšky úspešne vykonali žiaci z triedy p.u. Kaplánovej a p.u. Faragó 9. 4. a žiačka z triedy p. u. Szekrényessy 12. 4. 2019.

V 4. štvrťroku pracoval VO podľa plánu práce.

* 10. 5. bolo v koncertnej sále ZUŠ slávnostné vyhodnotenie 10. ročníka výtvarnej súťaže „Zlatá rybka“. Organizátorom bol detský rybársky krúžok, ktorý vedie pán Štefan Perutek a spoluorganizátorom bola ZUŠ F. Liszta a CVČ Štúrovo. Do súťaže sa zapojilo 7 materských škôl a tri základné školy /z Gbeliec a Nány/, ktoré zaslali 67 detských prác. Vyhodnotenie bolo zážitkom ako pre deti, tak aj pre pedagógov.
* 30. 5. bolo slávnostné otvorenie absolventskej výstavy v Galérii J. Bartu – vystavovali 15 absolventi – výstavu môžeme hodnotiť ako úspešnú, v tomto roku boli prvýkrát uvedené zarámované práce, rámy zabezpečila naša škola.
* ZUŠ organizovala pre materské školy výtvarnú súťaž na tému Farebný rozprávkový

svet do ktorej sa zapojilo 9 MŠ zo Štúrova a z okolia a 4 ZŠ. Súťaž bola slávnostne vyhodnotená 7. 6. v koncertnej sále ZUŠ. Deti a pedagógovia boli spokojní.

- pedagógovia VO pripravili pre obe štúrovské ZŠ výstavu prác našich žiakov v MsKS 12. 6. 2019 vrámci výchovného konertu

* Naši najmenší žiaci sa opäť zapojili do medzinárodnej výtvarnej súťaže Žitnoostrovské pastelky, kde práca našej žiačky Isabel Hegedúsovej z tr. p. u. Kaplánovej bola zaradená medzi 200 vystavených /z 2278 / obrázkov z mnohých krajín: z Poľska, Srbska, Bulharska, Ruska, Francúzska, Nemecka, Hongkongu, Maďarska a celého Slovenska.
* Aj v tomto roku sa žiaci VO zapojili do medzinárodnej výtvarnej súťaže Štúrovská paleta, ktorú organizovala ZŠ slov., kde získali ocenenia žiaci z tr. p.u.Kaplánovej-Maxim Varga 1. miesto , z tr. p.u. Baranovicsa - Sabina Šindárová 2.miesto a z tr.p.u. Faragó - Bidelnicová Liliána 3.miesto.
* Na celoslovenskej výtvarnej súťaži Vesmír očami detí žiačka Kristina Lacušková získala víťazné ocenenie z tr. p.u. Kaplánovej.
* 17 . 6. vykonali naši žiaci kontrahujúce skúšky na základe predložených prác
* 20. 6. najmenší absolventi – 4. ročník – vystavoval svoje práce v koncertnej sále ZUŠ F. Liszta.
* V Bátorových Kosihách a v Salke vyučovanie prebieha podľa plánu a jednotlivé školské subjekty dobre spolupracujú

**Literárno – dramatický odbor**

Literárno dramatický-odbor začal školský rok v troch skupinách.

Prípravné štúdium s deťmi 5-7 ročnými zatiaľ pracuje iba formou rôznych hier a žiaci postupne rozvíjajú svoje schopnosti. Verejná prezentácia žiakov zatiaľ nebude.

Stredná skupina žiakov pochádza primárne zo žiakov divadelného krúžku na ZŠ. Títo žiaci už pracovali s náročnejšími hrami a postupne začínajú pripravovať krátku non-verbálnu etudu na vianočný koncert.

Najstaršia skupina spracúva námet od Georga Orwella, Zvieracia farma. Projekt mal, ako vždy rôzne meškania a obkľuky. Celá skupina však predviedla obdivuhodné odhodlanie, keď dobrovoľne prišli nacvičovať počas jarmoku, alebo nedeľu počas jesenných prázdnin a inscenácia je vďaka tomu takmer dokončená. Dňa 17. novembra prebehla celodenná skúška v priestoroch MsKS a 19. novembra o 19:30 bola v týchto priestoroch aj verejná generálna. Skutočnú premiéru incenácia má na 25. ročníku PAN festivalu dňa 24. novembra 2018.

Prípravné štúdium

pokračuje v rozvíjaní motorických, rytmických a improvizačných schopností detí. Prebieha diagnostika, ktoré cvičenie, ktoré žiakom ide a baví ich, by sa mohlo zmeniť na dramatickú formu s účelom prezentácie.

Stredná skupina žiakov

pripravila na vianočný koncert krátku etudu s vianočnou tematikou. Žiakom bola na hodine 21. januára predstavená divadelná hra od Aleny Varádyovej, vedúcej LDO na ZUŠ v Poprade. Žiakom sa text veľmi páčil a súhlasili s jeho spracovaním. Predpokladaný účel bude vytvorenie scénograficky nenáročného diela, vhodného na zakomponovanie aj do výchovného koncertu.

Najstaršia skupina

sa zúčastnila XXV. ročníka festivalu PAN. Okrem majstra Milana Sládka, sme videli mímov z Čiech, Poľska, Francúzska a Nemecka. Festival tento rok hostil aj celoeurópsky festival MY MIME. Žiaci sa zúčastnili workshopov Nového cirkusu (akrobacie), Základov pantomímy a Hereckých hier. Prehliadka súborov tento rok nebola súťažná.

Súbor ďalej pokračuje v spracovávaní témy Zvieracia Farma. Nová varianta inscenácie totiž nebude non-verbálna ale klasická činohra. Žiaci však sami požadovali tvrdší prístup, inscenácia tak nebude vôbec humorne ladená, miestami sa vytvorila atmosféra gulagu.

Prípravné štúdium

prechádza s roviny motorickej do roviny dramatickej, kedy sa už deti individuálne pokúšajú napodobniť iné osoby.

Stredná skupina žiakov

uplynulý štvrťrok pracovala na svojej prvej inscenácii, ktorá bude o chlapcovi, ktorému sa jeho želanie stať sa okamžite dospelým naozaj vyplní. Bohužiaľ, nastali problémy s disciplínou u žiakov ale po kontaktovaní rodičov sa zdá, že sa situácia upravila.

Najstaršia skupina

dokončovala rok trvajúci divadelný projekt, vrámci ktorého vytvorila inscenáciu Zvieracia Farma tentokrát v činohernej variante. Ide o doteraz najnáročnejšie dielo z pohľadu trvania nácvikov. Výsledná stopáž je 40 minút.

12.04. sa žiaci zúčastnili Krajskej divadelnej prehliadky v Topoľčanoch s touto inscenáciou.

Hneď v úvode posledného štvrťroka sa najstaršia skupina zúčastnila krajskej detskej divadelnej prehliadky so svojou inscenáciou Zvieracia farma. Tak ako pred dvoma rokmi, aj teraz sme odišli iba s diplomom za účasť. A tak ako po iné roky, aj teraz sa víťazom následnej celoštátnej prehliadky stal víťazný súbor z nitrianskeho kraja. Inscenácia bola verejne reprízovaná 17. mája aj na domácom javisku v Štúrove. Reprízu pre ZŠ sme však v tomto školskom roku žiaľ nestihli.

Dňa 15. mája sa Andrej Faragó so svojím prednesom zúčastnil koncertu ku Dňu matiek v priestoroch Matice slovenskej. Tento rok odbor intenzívne pracoval aj na individuálnych prednesoch. Žiak Alex Bidelnica sa so svojím prednesom zúčastnil aj štvordňového medzinárodného festivalu v prednese v Kremnici. Sledovať výkony súťažiacich vo všetkých vekových kategóriách a z krajín ako Česko, Poľsko, Ukrajina, Bielorusko či Nepál bol nevšedný zážitok. Alex si zo svojej kategórie odniesol bronzové pásmo. 3. júna sa v priestoroch MsKS konal prednesový večer s 10 účikujúcimi. Bola to pokusná akcia, keďže s individuálnymi prednesmi žiaci doteraz nemali skúsenosti. V budúcnosti sa však už bude konať verejne.

Na výchovnom koncerte pre slovenskú ZŠ sa uskutočnila premiéra krátkej inscenácie Dospelí môžu všetko, deti nič… strednej skupiny. Šlo o činoherné predstavenie, ktoré by sme radi uviedli aj na pešej zóne.

17. júna sa aj prípravkári predviedli pred svojimi rodičmi so svojím prvým samostatným predstavením – Perníková chalúpka.

**Tanečný odbor**

V prvom štvrťroku tohto školského roka, po úspešnom začlenení nových študentov, sa všetky skupiny začali učiť choreografie pre tohtoročný vianočný koncert. Dve pokročilé skupiny sa pripravujú na vystúpenie od polovice októbra, ktoré sa uskutoční 17. novembra v Ľubej. V rámci spolupráce s Hudobným odborom sa pripravuje choreografia na Školský koncert pod názvom Tance národov.

V 2. štvrťroku sme najväčší dôraz kládli na prípravu vianočných choreografií a vystúpenia. 17. novembra dve tanečné skupiny slávnostne otvorili ples v Ľubej. 30. novembra pod názvom Tance národov, sa uskutočnil koncert na ktorom vystúpili aj tanečníci. 15. decembra na Vianočnom koncerte sme mali možnosť predstaviť 5 choreografií. 20. decembra žiaci tanečného odboru spoločne s p.uč. pripravili vianočné posedenie vo veľmi dobrej nálade, kde sa deti mohli zoznámiť s tanečníkmi z iných skupín. 19. januára sme otvorili „Ady-bál“ v Štúrove.

2. februára sa niektorí z našich tanečníkov zúčastnili na akrobatickom workshopu v Budapešti, kde mohli obohatiť svoj repertoár o množstvo nových vecí. 15. marca sa tri naše skupiny zúčastnili na tanečnej súťaže Zlatý Klúčik v Nových Zámkoch, kde Fanni Fandró, Réka Urbán, Zsófia Nagy, Mikuláš Nadine, Carmen Dömény a Tia Novák získali prvé miesto s choreografiou Friends. Od druhej polovice marca sa každá skupina začala učiť nové choreografie, keďže 3. mája opäť zorganizujeme večer tanečníkov, ktorý bol v minulom roku veľkým úspechom.

Naše plány do budúcnosti: 1. mája budú niektoré naše skupiny vystupovať na mestskom majáleše, naša skupina v Salke sa pripravuje na Deň matiek, a 18. mája sa chystáme na súťaž do Budapešti.

1. mája tanečný odbor našej školy mal možnosť sa prezentovať na pešej zóne mesta, v 20 minútovom bloku vrámci programu Majáles. Zvlášť treba vyzdvihnúť sólovú tvorbu Alexandry Faragóovej, ktorá bola pre divákov obzvlášť lákavá.

3. mája Tanečný odbor už druhýkrát usporiadal popoludnie vo svete tanca. Tu mali všetci študenti tanečných tried možnosť vystúpiť, tí najtalentovanejší mali možnosť predstaviť sa v sólových, duo a trio formáciách.

Dňa 5. júna sa podarilo úspešne absolvovať prvú domácu tanečnú súťaž našej školy, na ktorom naši študenti mohli súťažiť s vlastnými choreografiami. Je veľkým potešením vidieť viac ako 20 sólových a duo produkcií, z ktorých niektoré boli vysokej kvality. Na konci dňa deti opustili tanečnú sálu s diplomom a malým darčekom, a už pripravujú ďalšie choreografie na budúcu súťaž.

12. júna na výchovnom koncerte ZUŠ F. Liszta vystúpili dve tanečné skupiny. Tanečníci vyšších ročníkov si mohli vyskúšať tanec so speváčkou. Na nasledujúcich hodinách sa pripravujeme na koncoročný program školy opakovaním choreografií a opravou chýb.

Spracovala: Mgr. Karla Nemes